Afslættir , hvort sem um staðgreiðslu - eða magnafslátt er að ræða , dragast frá grunnverði án virðisaukaskatts . Vinna þar sem mætt er á staðinn svo sem fundir o.þ.h. telst lágmark 2 tímar að meðtöldum ferðalögum og lágmarks undirbúningi og frágangi . Tilfallandi viðvik í fjarvinnu svo sem að logga sig inn á kerfi og vinna eða lengri svör við fyrirspurnum telst lágmark 1 tími lágmark en ekki er rukkað fyrir stutt símtöl eða tölvupósta ( 5 - 10 mín ) . Falli skuld í eindaga , áskilur félagið sér rétt til að senda innheimtubréf til ítrekunar á skuldinni . Innheimtubréf hafa í för með sér kostnað sem skuldara ber að greiða . Félagið á allan hugverkarétt á uppgötvunum og uppfinningum sem gerðar eru á grundvelli samnings aðila , nema ef slíkar uppgötvanir eða uppfinningar stafa einungis frá viðskiptavini . Ef félagið eða undirverktakar félagsins og viðskiptavinur gera uppgötvunina eða uppfinninguna í sameiningu skulu öll réttindi henni tengd teljast sameign félagsins og viðskiptavinar . Hvor aðili um sig skal þá hafa óskertan rétt til að ráðstafa þeim réttindum sínum sem tengjast uppgötvuninni eða uppfinningunni . Skulu ákvæði skilmálanna ganga framar ákvæðum laga hvað varðar viðskiptavini sem ekki teljast vera neytendur . Telji viðskiptavinur að þjónusta sem félagið hefur veitt honum sé haldin galla , skal hann tilkynna félaginu um það um leið og hann verður gallans áskynja . Hugsanleg bótaábyrgð félagsins vegna galla á þjónustu þess skal sæta þeim takmörkunum sem hér greinir : Vegna samninga um þjónustu skal bótaábyrgð félagsins nema að hámarki jafnvirði þeirrar þóknunar sem viðskiptavinur hefur sannanlega greitt til félagsins fyrir þá tilteknu þjónustu sem tjónið tengist á síðustu þremur mánuðum fyrir það atvik sem orsakaði umrætt tjón . Trúnaður Samningar og innihald þeirra eru háðir trúnaði á milli samningsaðila þar til um annað er samið sérstaklega . Öll gögn og upplýsingar sem félagið verður vísari um viðskiptavin og skjólstæðinga hans skal vera trúnaðarmál . Upplýsingar , sem eru eða ætla má að séu á allra vitorði eða öllum aðgengilegar , teljast ekki trúnaðarupplýsingar , nema slíkar aðstæður stafi af broti á þessu ákvæði . Þagnarskylda skal gilda áfram eftir að gildistíma samnings lýkur . Sérfræðingur F1 Akstur að 20 km Samkvæmt viðmiðun rsk.is Lýsing Sérfræðingur , ráðgjafi eða forritari með mikla sérþekkingu , reynslu og starfstengda sérhæfingu .